CELEX: 32016D0318
Language: et
Date: 2016-03-04 00:00:00
Title: Nõukogu otsus (ÜVJP) 2016/318, 4. märts 2016, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas

5.3.2016   
            
            
               ET
            
            
               Euroopa Liidu Teataja
            
            
               L 60/76
            
         NÕUKOGU OTSUS (ÜVJP) 2016/318,
   4. märts 2016,
   millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 5. märtsil 2014 vastu otsuse 2014/119/ÜVJP (1).
            
         
               (2)
            
            
               Nõukogu võttis 5. märtsil 2015 vastu otsuse (ÜVJP) 2015/364, (2) milles sätestati, et otsuses 2014/119/ÜVJP sätestatud piiravaid meetmeid kohaldatakse kuni 6. märtsini 2016 neljateistkümne isiku suhtes ning kuni 6. juunini 2015 nelja isiku suhtes.
            
         
               (3)
            
            
               Nõukogu võttis 5. juunil 2015 vastu otsuse (ÜVJP) 2015/876, (3) milles muu hulgas sätestati, et kõnealusest neljast isikust kahe isiku puhul tuleks piiravate meetmete kohaldamist pikendada 6. märtsini 2016 ning ühe isiku puhul tuleks piiravate meetmete kohaldamist pikendada 6. oktoobrini 2015. 5. oktoobril 2015 võttis nõukogu vastu otsuse (ÜVJP) 2015/1781, (4) millega sätestati kõnealuse ühe isiku suhtes, et piiravate meetmete kohaldamist tuleks pikendada kuni 6. märtsini 2016.
            
         
               (4)
            
            
               Otsusega 2014/119/ÜVJP sätestatud piiravaid meetmeid kohaldatakse kõigi isikute suhtes 6. märtsini 2016. Kõnealuse otsuse läbivaatamise tulemusel tuleks 16 isiku suhtes pikendada kõnealuste piiravate meetmete kohaldamist 6. märtsini 2017, üht isikut käsitlev kanne tuleks välja jätta ning kolme isikuga seonduvaid põhjendusi tuleks ajakohastada.
            
         
               (5)
            
            
               Otsust 2014/119/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/119/ÜVJP muudetakse järgmiselt.
   
               1)
            
            
               Artikli 5 teine lõik asendatakse järgmisega:
               „Käesolevat otsust kohaldatakse kuni 6. märtsini 2017.”
            
         
               2)
            
            
               Lisa muudetakse vastavalt käesoleva otsuse lisas sätestatule.
            
         Artikkel 2
   Käesolev otsus jõustub järgmisel päeval pärast selle Euroopa Liidu Teatajas avaldamist.
   
      Brüssel, 4. märts 2016
      
         
            Nõukogu nimel
         
         
            eesistuja
         
         S.A.M. DIJKSMA
      
   
   
      (1)  Nõukogu 5. märtsi 2014. aasta otsus 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 66, 6.3.2014, lk 26).
   
      (2)  Nõukogu 5. märtsi 2015. aasta otsus (ÜVJP) 2015/364, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 62, 6.3.2015, lk 25).
   
      (3)  Nõukogu 5. juuni 2015. aasta otsus (ÜVJP) 2015/876, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 142, 6.6.2015, lk 30).
   
      (4)  Nõukogu 5. oktoobri 2015. aasta otsus (ÜVJP) 2015/1781, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 259, 6.10.2015, lk 23).
   
      LISA
      
                  I.
               
               
                  Otsuse 2014/119/ÜVJP lisas esitatud loetelust jäetakse välja järgmine isik:
                  
                              „14.
                           
                           
                              Raisa Vasylivna Bohatyriova”
                           
                        
            
                  II.
               
               
                  Otsuse 2014/119/ÜVJP lisas esitatud kanded järgmiste isikute kohta asendatakse järgmiste kannetega:
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              „2.
                           
                           
                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)
                           
                           
                              Sündinud 20. jaanuaril 1963 Kostjantõnivkas (Donetski oblast), endine siseminister
                           
                           
                              Isik, kelle suhtes Ukraina asutused on algatanud kriminaalmenetluse seoses riigile kuuluvate rahaliste vahendite või vara omastamisega ning ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi eelarvele või varale.
                           
                           
                              6.3.2014
                           
                        
                              4.
                           
                           
                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)
                           
                           
                              Sündinud 12. novembril 1976 Rîbnițas (Moldova), endine justiitsminister
                           
                           
                              Isik, kelle suhtes Ukraina asutused on algatanud kriminaalmenetluse seoses osalemisega riigile kuuluvate rahaliste vahendite või vara omastamises ning seoses ametiseisundi kuritarvitamisega avaliku võimu kandja poolt, et saada põhjendamatut kasu endale või kolmandale isikule, põhjustades seeläbi kahju Ukraina riigi eelarvele või varale.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk
                              (Дмитро Володимирович Табачник)
                           
                           
                              Sündinud 28. novembril 1963 Kiievis, endine haridus- ja teadusminister
                           
                           
                              Isik, kelle suhtes Ukraina ametivõimud on algatanud kriminaalmenetluse seoses osalemisega riigile kuuluvate rahaliste vahendite või vara omastamises.
                           
                           
                              6.3.2014”